wickkiey/tamil-wikipedia-chunked huggingface dataset:
# ஆடல் கணிகை

## வரலாறு

பழங்காலத்தில், கோவில்களில் ஆன்மீக காரணங்களுக்காக மட்டுமே தேவதாசிகளால் பக்தி நடனங்கள் நிகழ்த்தப்பட்டன. முகலாய காலத்தில், பொழுதுபோக்குக்கான நடனம் பிரபலமானது. மேலும் பல ஆட்சியாளர்கள் தங்கள் போர் முகாம்களில் கூட நடனப் பெண்களை தங்கள் பரிவாரங்களுடன் அழைத்துச் சென்றனர். இந்தியாவில் ஆரம்பகால பிரித்தானிய குடியேறிகளுக்கு வரவேற்பு பரிசுகள் அல்லது வெகுமதிகளாக தாவீஃப்கள் ( ஆடல், பாடல், உருது இலக்கியம் போன்றவற்றில் சிறந்த அதிநவீன வேசிகள்) எனப்படும் பெண்கள் வழங்கப்பட்டனர். 18 ஆம் நூற்றாண்டில், இளம் இளவரசர்கள் *தெஹ்ஸீப்* (நேர்த்தி மற்றும் அரசவை பழக்கவழக்கங்கள்) மற்றும் கலாச்சாரத்தைக் கற்றுக்கொள்ள அவர்களிடம் ஆடல் கணிகையர் அனுப்பப்பட்டனர்.  
முகலாய சகாப்தத்திலும், பிரித்தானிய அரசு காலத்திலும், ஆடல் கணிகையர் ஆட்டம் தர்பார்களில் தவறாமல் இடம்பெற்றன. இந்திய பணக்காரர்கள் போன்றோர் மண்டபங்கள் போன்ற இடங்களில் ஏற்பாடு செய்யும் சிறப்பு விழா போன்றவற்றில் கலந்துகொள்ள ஆடல் கணிகையர் அழைக்கப்பட்டனர். இதில் இசைக்கலைஞர்கள், உதவியளர்கள் மற்றும் இரண்டு அல்லது அதற்கு மேற்பட்ட ஆடல் கணிகையர் இருப்பர். இந்த எண்ணிக்கை புரவலரின் அந்தஸ்தைப் பொறுத்து மாறுபடும்.
# ஆடல் கணிகை

## நாட்ச்

### நாட்ச் வகைகள்

இளம் பெண்கலால் மட்டுமே நிகழ்த்தப்பட்ட நாட்ச் நடனம், பல பாணிகளாக பரிணமித்தது, அவற்றில் மூன்று மிகவும் முக்கியமானவை, *மோர் நாச்* ( ஈர்க்கும் மயில் நடனம்), *படாங் நாச்* ( காத்தாடி நடனம் என்ற இது காத்தாடி மற்றும் காத்தாடி சரசம் ஆகிய இரண்டையும் போல ஆடுவதாகும் ), *குஹார் கா நாச்* ( பல்லக்கு தூக்கி நடனம், சிற்றின்பத்தைத் தூண்டும் நடனம் ) என்ற நடனம் மக்கள் வகைகள் இருந்தன.
# வாய்ஸ் ஆஃப் இந்தியா

**வாய்ஸ் ஆஃப் இந்தியா** (VOI) என்பது இந்தியாவின் புதுதில்லியை மையமாகக் கொண்ட ஒரு வெளியீட்டு நிறுவனம்.  
இது சீதா ராம் கோயல் மற்றும் ராம் ஸ்வரூப் ஆகியோரால் 1981 இல் நிறுவப்பட்டது.  
இது இந்திய வரலாறு, தத்துவம், அரசியல் மற்றும் மதம் குறித்த புத்தகங்களை வெளியிட்டுள்ளது.  
VOI ஆசிரியர்கள் ஐரோப்பிய ஜனநாயக மற்றும் மதச்சார்பற்ற சிந்தனையால் ஈர்க்கப்பட்டவர்கள் என்று ஹியூஸ் எழுதுகிறார்.  
மதத்தை விமர்சிக்கும் புத்தகங்களை வெளியிட்ட வால்டேர் அல்லது தாமஸ் ஜெபர்சனின் படைப்புகளுடன் ஃப்ராலி VOI ஐ ஒப்பிட்டார்.  
VOI பின்வரும் ஆசிரியர்களின் புத்தகங்களை வெளியிட்டுள்ளது (தேர்வு):
- ராம் ஸ்வரூப்
- அருண் ஷோரி
- ராஜீவ் மல்ஹோத்ரா
- சீதா ராம் கோயல்
- கோயன்ராட் எல்ஸ்ட்
- டேவிட் ஃப்ராவ்லி
- ஸ்ரீ அனீர்வன்
# நீனா பிரசாத்

**நீனா பிரசாத்** (*Neena Prasad*) ஒரு இந்திய நடனக் கலைஞர். இவர் மோகினியாட்டத்தில் வல்லவர். திருவனந்தபுரம் மற்றும் சென்னையில் உள்ள மோகினியாட்டத்திற்கான சௌகாண்டிகா மையத்தில் பாரதஞ்சலி அகாடமி ஆஃப் இந்தியன் டான்சிங் நிறுவனத்தின் முதல்வர் ஆவார். டாக்டர் நீனா பிரசாத்தின் பிஎச்டி சுருக்கம்:
'தென்னிந்தியாவின் கிளாசிக்கல் நடனங்களில் லாஸ்யா மற்றும் தந்தாவின் கருத்துக்கள்: ஒரு விரிவான ஆய்வு' என்பது லாஸ்யா மற்றும் தந்தாவின் பல்வேறு வெளிப்பாடுகளின் ஆழமான ஆய்வு ஆகும், இது இந்தியாவில் உள்ள அனைத்து கிளாசிக்கல் நடன வடிவங்களுக்கும் பொதுவான இரண்டு அடிப்படை மற்றும் தத்துவ முறைகள். பரதநாட்டியம், மோகினியாட்டம், குச்சிபுடி மற்றும் கதகளி போன்ற தென்னிந்திய நடனங்களில் இந்த இரட்டைக் கருத்துக்கள் எவ்வாறு அழகாக வேறுபடுகின்றன மற்றும் ஒருங்கிணைக்கப்படுகின்றன என்பதை ஆய்வு ஆராய்ந்தது. பாரதத்திலிருந்து தொடங்கி இந்திய அழகியலின் கிளாசிக்கல் நியதிகளிலிருந்தும், ஒன்பது உணர்வுகளின் ஒலி கோட்பாட்டின் பிற முன்னணி எக்ஸ்போனெண்டுகளிலிருந்தோ அல்லது ராசாவின் கோட்பாட்டிலிருந்தோ இந்த படைப்பு பார்க்கிறது.
பிந்தைய முனைவர் பெல்லோஷிப்
டாக்டர் நீனாவுக்கு சர்ரே பல்கலைக்கழகத்தின் குறுக்கு கலாச்சார இசை மற்றும் நடன செயல்திறனுக்கான AHRB ஆராய்ச்சி மையத்திலிருந்து ஆராய்ச்சி பெல்லோஷிப் வழங்கப்பட்டது. யுகே. காலனித்துவ அடையாளத்திற்குப் பிந்தைய கட்டுமானம்: காலனித்துவ காலத்திலிருந்து கதாநாயகன் அல்லது ‘நாயிகா’ பரிணாம வளர்ச்சியை இந்த ஆய்வு ஆர  
அவரது தொழில்முறை பயிற்சி பின்வருமாறு:
- மோகினியாட்டம் - கலாமண்டலம் சுகந்தி - 8 ஆண்டுகள்
- கலாமண்டலம் க்ஷேமாவதி - 3 ஆண்டுகள்
- பரதநாட்டியம் - பத்மஸ்ரி ஆதார் கே. லட்சுமன் - 11 ஆண்டுகள்
- குச்சிபுடி - பத்மபூஷன் வெம்பட்டி சீனா சத்யம் - 12 ஆண்டுகள்
- கதகளி - வெம்பயம் அப்புகுட்டன் பிள்ளை - 10 ஆண்டுகள்
# நீனா பிரசாத்

## விருதுகள்

- மயில்பீலி விருது
- "நிர்த்திய சூடாமணி" விருது (2015)
# காயத்திரி கோவிந்த்

**காயத்திரி கோவிந்த்** *(Gayathri Govind)* ஓர் இந்திய பரதநாட்டியக் கலைஞர் ஆவார். நடன அமைப்பாளர் மற்றும் நடிகராகவும் இவர் இயங்கி வருகிறார். 2008 ஆம் ஆண்டு ஆசியாநெட் தொலைக்காட்சி நடத்திய தகதிமி என்ற நடனப் போட்டி நிகழ்ச்சியில் இவர் வெற்றி பெற்றார்.  
பரதநாட்டியம், மோகினியாட்டம், குச்சிப்புடி, ஓட்டன் துள்ளல், கதகளி, கதக் கேரள நடனம் போன்ற பல நடன வகைகளில் இவர் பயிற்சி பெற்றிருந்தார். தனது நான்கு வயது முதற்கொண்டே காயத்திரி இந்தியாவிலும் வெளிநாடுகளிலும் நடனநிகழ்ச்சிகளில் பங்கேற்று வருகிறார். ஒரு நடன அமைப்பாளராகவும் திகழும் இவர் திருவனந்தபுரத்தில் சில்வர் சிடீரிக் என்ற ஒரு நடனக் குழுவையும் தனியாக வைத்துள்ளார்.". கைரளி தொலைக்காட்சி, ஆசியாநெட் தொலைக்காட்சி, சூர்யா தொலைக்காட்சி போன்ற பல தொலைக்காட்சிகளின் நிகழ்ச்சிகளில் காயத்திரி தொகுப்பாளினியாகவும் பணிபுரிந்துள்ளார்.
# மா. இளஞ்செழியன்

**மா. இளஞ்செழியன்** (1925 - 2009) பேராசியர், தமிழ் அறிஞர், மேடைப்பேச்சாளர், எழுத்தாளர், சமூக சேவையாளர், பகுத்தறிவாளர் என அறியப்பட்டவர்.
# மா. இளஞ்செழியன்

## வாழ்க்கைக் குறிப்பு

இளஞ்செழியன் 1925 ஆம் ஆண்டு அக்டோபர் மாதம் 21 ஆம் நாள் காஞ்சிபுரம் அருகாமையில் உள்ள பெருநகர் என்னும் ஊரில் செங்குந்தர் கைக்கோள முதலியார் குடும்பத்தில் பிறந்தார். அவருடைய தந்தையார் காஞ்சி மணிமொழியார், தாயார் - அபிராமி அம்மையார். அவர்களுக்கு மா. இளஞ்செழியன் முதல் குழந்தை ஆவார். 12-9-1951 ஆம் ஆண்டு காஞ்சிபுரத்தை சேர்ந்த சுந்தராம்பாளுடன் திருமணம் நடைபெற்றது. இவருக்கு உடன்பிறந்தோர்,இளவல் மா. நடராசன், மற்றும் தங்கை மா. தமிழ்செல்வி. மா. இளஞ்செழியனின் அசல் பெயர் குமாரசாமி ஆகும். பள்ளி, கல்லூரி மற்றும் அலுவலகஇடங்களில் இவருடையபெயர் மா. குமாரசாமி என்று இருக்கும். பொது வாழ்வுக்காக அவராக தேர்ந்தெடுத்துக்கொண்ட பெயர் இளஞ்செழியன் ஆகும்.
# மா. இளஞ்செழியன்

## கல்வி, பணிகளும் பொறுப்பும்

சென்னை முத்தையாலுப்பேட்டை உயர்நிலைப் பள்ளியில் ஏழாவது வகுப்பு முதல் எஸ்.எஸ்.எல்.சி (11வது) வகுப்பு வரை படித்தார். சென்னை பச்சையப்பன் கல்லூரியில் இளங்கலைப் பொருளியல் துறையில் பயின்றார். சென்னை பச்சையப்பன் கல்லுரியில் 1952ஆம் ஆண்டு சூலை மாதம் 26ஆம் நாள், பொருளியல் துறையில் பேராசிரியராக பணியில் சேர்ந்தார். 1964ஆம் ஆண்டு காஞ்சிபுரம் பச்சையப்பன் ஆடவர் கல்லுரியில் பொருளியல் துறை தலைவராகவும், பேராசிரியராகவும் பணியாற்றினார். 1975 சூலை மாதம் காஞ்சிபுரம் பச்சையப்பன் கல்லூரி முதல்வராகப் பதவி உயர்வு பெற்றார். 1977ஆம் ஆண்டு மீண்டும் சென்னை பச்சையப்பன் கல்லுரிக்கு பேராசிரியராக இடம் மாற்றம் பெற்று வந்தார். 1982-1984 வரை சென்னையில் உள்ள கந்தசாமி நாயுடு கல்லுரியில் முதல்வராக பணியாற்றி ஓய்வு பெற்றார்.
# மா. இளஞ்செழியன்

## பத்திரிகையாளர்

1947 ஆகத்து 16ஆம் நாள் தொடங்கப்பட்டு 'இன்பத் திராவிடமே நமது இலட்சியம்' - 'சுயமரியாதை வாழ்வே சுகவாழ்வு' என்ற குறிக்கோள்களுடன் வெளிவந்த "போர்வாள்" வார இதழின் இணை ஆசிரியராகப் பணியாற்றினார். 1947 ஆகத்து 16 முதல் 8 ஆகத்து 1954 வரை ஏழு ஆண்டுகளும், சிறிய இடைவெளிக்கு பிறகு, சனவரி 5, 1957 முதல் மே 3, 1958 வரை ஏறத்தாழ ஒன்பது ஆண்டுகள் தமிழகத்தில் போர்வாள் இதழ் வெளிவந்தது .  
எழுத்தாளர் அன்புப்பழம்நீயால் தொகுக்கப்பட்ட "கடிதக்கலை" என்னும் நூலில், 1947 இல் தந்தை பெரியார் இளஞ்செழியன் மற்றும் போர்வாள் பத்திரிகையை பாராட்டி எழுதிய நீண்ட கடிதமும், 1963 இல் சென்னை பச்சையப்பன் கல்லுரியில் பேராசிரியர் பணிக்கு இளஞ்செழியனுக்கு அறிஞர் அண்ணாஎழுதிய பணிந்துரைக் கடிதமும் இடம் பெற்றுள்ளது. கடிதக் கலை பற்றி இளஞ்செழியன் எழுதிய ஒரு ஆய்வுக் கட்டுரையும்இந்த நூலில் உள்ளது.  
இளஞ்செழியன், சிறு வயதிலிருந்தே இதழியல் துறையில் அளவற்ற ஈடுபாடு கொண்டிருந்தார். ஏழாவது வகுப்பில் படிக்கும் போதே "மாணவர் மித்திரன்" என்னும் கையெழுத்து இதழை நடத்தி வந்தார், . அவர் எழுதிய பல இலக்கிய கட்டுரைகள், 'செந்தமிழ் செல்வி', 'செங்குந்த மித்திரன்' முதலிய திங்கள் இதழ்களிலும், அரசியல் கட்டுரைகள் 'விடுதலை', 'பாரததேவி' முதலிய நாளிதழ்களிலும் வெளிவந்தன.  
கல்லுரி மாணவராக பயிலும்போது இவர் எழுதிய கட்டுரைகள் "குடியரசு" மற்றும் "திராவிட நாடு" என்னும் இதழ்களில் இடம்பெற்றன. ஜூன் 25, 1944 அன்று "திராவிட நாடு" இதழில் இடம்பெற்ற "அவசரப்படுங்கள்-அவசரப்படுங்கள்" என்னும் கட்டுரை அறிஞர் அண்ணாவால் பாராட்டப்பட்டஒன்றாகும். இவரது "சேலத்து பாசறையில்" என்னும் அரசியல்கட்டுரைசெப்டம்பர் 24, 1944 இல் திராவிட நாடு இதழில் வெளிவந்தது. இக்கட்டுரையில்அந்த ஆண்டில் சேலத்தில் நடைபெற்ற நீதிக் கட்சியின் மாநில மாநாட்டில், அக்கட்சியின் பெயர் "திராவிடர் கழகம்" என்று பெயர் மாற்றப்பட்டதும், திராவிடர் இயக்கத்தில் திருப்பு முனையாக அந்த மாநாடு அமைந்ததையும் அழுத்தந்திருத்தமாக எடுத்து விளக்கியது.  
தந்தை காஞ்சி மணிமொழியார் அவருடன் இணைந்து "பகுத்தறிவு பாசறை" என்னும் பதிப்பகத்தை நடத்தினார். "குடி அரசு" இதழில் தந்தை பெரியார் "சித்திர புத்திரன்" என்னும் புனைபெயரில் எழுதிய உரையாடல்களையும், சிறு கதைகளையும் எழுதிவந்தார். அதிலிருந்து கட்டுரைகளைத் தொகுத்து தந்தை பெரியாரின் "சித்திர புத்திரன் எழுதுகிறார்" என்னும் நூல் இப்பதிப்பத்தால் வெளியிடப்பட்டது.  
19-2-1948 அன்று சன்னாநல்லூர் என்னும் ஊரில் நடைபெற்ற திராவிடர் கழகப் பொதுக்கூட்டத்தில் பெரியார் ஆற்றிய உரை "புதியதோர் உலகு செய்வோம்" என்னும் பெயரில் பகுத்தறிவு பாசறை வாயிலாக வெளியிடப்பட்டது.
# மா. இளஞ்செழியன்

## சமூக சேவை/சீர்திருத்தவாதி

நீதிக் கட்சி, சுயமரியாதை இயக்கம், திராவிடர் கழகம், திராவிட முன்னேற்றக் கழகம் ஆகிய நான்கு இயக்கங்களின் கொள்கைகளில் முழு ஈடுபாடு கொண்டிருந்தார். சிறு வயதிலிருந்தே பொது தொண்டு புரியும் விருப்பம் இருந்தது. 1936 ஆம் ஆண்டில், ஏழாம் வகுப்பில் பயிலும் போது, "இளைஞர் ஒற்றுமை கழகம்" என்னும் அமைப்பை உட்படுத்தி, அதில் சென்னை முத்தையாலுப்பேட்டையில் இருந்த இளைஞர்களை திரட்டி, அவர்களிடம் தமிழ் ஆர்வத்தை வளரச் செய்தார். தமிழகத்தில் "மாணவர் மன்றம்" என்னும் அமைப்பை ஒரு இலக்கிய நிறுவனமாக வளர செய்த புலவர் மயிலை சிவமுத்து இளைஞர் ஒற்றுமை கழகதின் முதல் தலைவராக இருந்தார். வாரம்தோறும் தமிழ் பேராசிரியர் ஒருவரின் தலைமையில் இலக்கிய கூட்டம் நடைபெறும். அந்த பகுதி இளைஞர்களின் சொற்பொழிவு ஆற்றலும் வளர செய்தார். திரு. வி. க., பாரிப்பாக்கம் கண்ணப்ப முதலியார், டாக்டர். மா. இராசமாணிக்கனார் போன்ற அறிஞர்களை அழைத்து இலக்கிய சொற்பொழிவுகள் நடத்தப்பட்டது. "மாணவர் மித்ரன்" என்னும் கையெழுத்து பத்திரிகை ஒன்றை நடத்தி, அதன் வாயிலாக இவரும், மற்ற மாணவர்களும் பல கட்டுரைகளை வெளியிட்டனர். 1936-1942 வரையில் இந்த இயக்கத்தைச் நடத்திவந்தார். 1942 இல் இரண்டாம் உலகப் போர், இளைஞர் ஒற்றுமை கழகத்தைத் தொடர்ந்து நடத்த முடியவில்லை.  
1938 இல் சென்னையில், பெரியார் தலைமையில் நடை பெற்ற நீதிக் கட்சியின் மாநில மாநாட்டுக்கு சென்று வந்த பின், நீதிக் கட்சியை வளர்க்கும் பணியில் இறங்கினார். சென்னை பச்சையப்பன் கல்லூரி படிக்கும் போது "தமிழர் கழகம்" என்னும் கழகத்தைத் துவக்கி அதன் தலைவராக இருந்தார். அறிஞர்களை அழைத்து, கருத்தாழம் மிக்க சொற்பொழிவுகளை நிகழ்த்த வைத்தார்.  
மா. இளஞ்செழியன், பேராசியர், தமிழ் அறிஞர், மேடைப்பேச்சாளர், எழுத்தாளர், சமூக சேவையாளர் என்ற பல திறனாளியாக இருந்தாலும், தன்னை சுயமரியாதைக்காரர் அல்லது பகுத்தறிவாளர் என்ற அடையாளம் வைத்துக்கொள்வதில் தான் மகிழ்ச்சி கொண்டார். பள்ளி மாணவனாக இருந்த போது, சென்னை பெத்தநாயக்கன் பேட்டையில் இயங்கிய சுயமரியாதை இளைஞர் மன்றக் (1934-1939) கூட்டங்களுக்கு சென்றார் தன்னுடைய வாழ்நாள் முழுவதும் மதம், சாதி மற்றும் கடவுள் நம்பிக்கை இல்லாத நாத்திகராக வாழ்ந்தார். வடமொழி மந்திரங்களோ தேவையற்ற சடங்குகளோ இல்லாத பல சுயமரியாதைத் திருமணங்களை நடத்தி வைத்துள்ளார். இவருடைய முதல் மேடைப்பேச்சு, திருக்கழுக்குன்றத்தில் நடைபெற்ற ஒரு சீர்திருத்தத் திருமணத்தில் நிகழ்ந்தது. ஒரு சுயமரியாதை திருமணம் பத்து சுயமரியாதைக் கூட்டங்களுக்குச் சமம் என்பது இவருடைய கருத்து . அவர் பேசிய பொதுக்கூட்டங்களில் பகுத்தறிவுக் கருத்துக்களை எடுத்து உரைத்தார்.
# மா. இளஞ்செழியன்

## மேடைப்பேச்சாளர்

நீதிக்கட்சி, திராவிடர் கழகம், திராவிட முன்னேற்ற கழகம் ஆகியவற்றின் சார்பில் நடைபெறும் பொதுக் கூட்டங்கள் பலவற்றில் சொற்பொழிவாற்றியுள்ளார். இலக்கிய மன்றங்கள் பலவற்றின் பொங்கல் விழா, திருக்குறள் விழா, புத்தக வெளியீட்டு விழா, பல்வேறு கல்லூரிகள், பள்ளிகளின் ஆண்டு, தமிழ் மன்ற விழாக்களில் உரையாற்றியுள்ளார் . தந்தை பெரியார், அறிஞர் அண்ணா மற்றும் பல தலைவர்கள் பேசிய மேடையில், இவரும் சொற்பொழிவாற்றியுள்ளார்.
# மா. இளஞ்செழியன்

## எழுதிய நூல்கள்

மா. இளஞ்செழியன் எழுதிய நூல்களின் பட்டியல் கீழ்வருமாறு:
# மா. இளஞ்செழியன்

## எழுதிய நூல்கள்

### தமிழ் நூல்கள்

1. "ஈரோட்டுப் பாதை", என்னும் நூல் தன்மான இயக்கம் பிறந்து வளர்ந்த கதையை சுருக்கமாக எடுத்துக்கூறும் நூல். 1947 இல் முதல் பதிப்பும், 1948இல் இரண்டாம் பதிப்புமாக வெளியிடப்பட்டது.
1. "தமிழன் தொடுத்த போர்", - 1938, 1939 ஆகிய ஆண்டுகளில் தமிழ் மக்கள் திரண்டெழுந்து கட்டாயஇந்திதிணிப்புக்கு எதிராக நடத்திய அறப் போராட்டத்தின் முழு வரலாறுதான் இந்த நூல். தந்தை பெரியார் இந்த புத்தகத்துக்கு அணிந்துரை எழுதியுள்ளார்.
1. "அறிஞர் அண்ணாதுரை", என்னும் நூல் வேலூரில் உள்ள 'திராவிடன் பதிப்பகம்' என்னும் படிப்பகத்தில் 1949 இல் வெளியிடப்பட்டது.
1. "சரிந்த சாம்ராஜ்யம்", பகுத்தறிவு பாசறை பதிப்பகத்தில் 1950இல் முதல் பதிப்பாகவும், 1953இல் இரண்டாம் பதிப்பாகவும் வெளியிடப்பட்டது. மராட்டிய மன்னனாக திகழ்ந்த வீர சிவாஜி பற்றிய நூல்.
1. "இந்திய அரசியல் சட்டம்", மக்கள் மன்றம் என்னும் பதிப்பகத்தில் 1951இல் வெளியிடப்பட்டது.
1. "அஞ்சா நெஞ்சன் வால்டேர்", மக்கள் மன்றம் பதிப்பகம் 1956இல் வெளியிட்டது.
1. "தலையங்க இலக்கியம்", வசந்தா பதிப்பகம் , முதல் பதிப்பு - 2009. போர்வாள் பத்திரிகையின் சிறப்பான 30 தலையங்கங்கள் அடங்கிய புத்தகம்.
1. "வாழ்க்கை பாதை", அலமு பதிப்பகம், 2004. தன் வரலாற்று நூல், இரண்டு தொகுதிகள்.
# மா. இளஞ்செழியன்

## எழுதிய நூல்கள்

### ஆங்கில நூல்கள்

1. O. Thanikachalam Chettiar - the Great Leader of Social Justice"- A Biography of O. Thanikachalam Chettiar who had served the Tamil people as a top ranking leader of the Justice Party) இது, அவர் ஆங்கிலத்தில் எழுதிய நூல்.
1. பேராசிரியர் நர்க்சால் (Professor Nurkse) இயற்றப்பட்ட நூலை ("Problems of Capital Formation in Under Developed Countries), "வளர்ச்சி குறைந்த நாடுகளின் முதலாக்கச் சிக்கல்கள்" என்னும் பெயர் படைத்த தமிழ் நூலாய் மொழியாக்கம் செய்தார்.
# மா. இளஞ்செழியன்

## மா. இளஞ்செழியன் வாழ்க்கை சார்ந்து நூல்கள் வெளியிடப்பட்ட நூல்கள்

1. "ஒரு போர்வாளின் கதை" - நூல் ஆசிரியர் பேராசிரியர் இராம. வேணுகோபால்; பல்லவி பதிப்பகம், 2001
1. "இதழாளர் இளஞ்செழியன்" - நூல் ஆசிரியர் டாக்டர் தொ. சின்னபழனி; சௌபாக்கியம் பதிப்பகம், 2008
1. ஆய்வு தலைப்பு "திராவிட இயக்க வரலாற்றில் போர்வாள் இதழின் பங்கு". ஆராய்சியாளர் டாக்டர் தொ. சின்னபழனி, ஆய்வின்நெறியாளர் முனைவர் பேராசிரியர் பா. கந்தசாமி.
# புலாட்டி கிடாலி

**புலாட்டி கிடாலி** (1911 - 22 ஆகஸ்ட் 2019) ஒரு இந்திய நாட்டுப்புற பாடகர் ஆவார். அவர் "ஷைடோல் பேரரசி" என்று அழைக்கப்பட்டார்.  
புலாட்டி கிடாலி 1911 இல் பிறந்தார். அவர் "ஷைடோல்" ( கூச் பீகார், மேற்கு வங்காளம், இந்தியாவின் ஒரு வகை நாட்டுப்புற பாடல்) பாடினார். இந்த அரங்கில் அவர் செய்த பங்களிப்புக்காக அவருக்கு 2010 இல் ரவீந்திர பாரதி பல்கலைக்கழகம் அகாடமி விருது வழங்கப்பட்டது. பின்னர் அவர் 2013 ல் மேற்கு வங்க அரசிடமிருந்து பங்க ரத்னா என்ற பெற்றார். அவர் ஆகஸ்ட் 22, 2019 அன்று தனது 108 வயதில் இறந்தார்.
# தோலா மாரு

**தோலா மாரு** *(Dhola Maru)* என்பது இராசத்தான் மாநிலத்தின் தோலா என்ற இளவரசன் மற்றும் மாரு என்ற இளவரசி ஆகியோரைப் பற்றிய ஒரு காதல் கதையாகும். சத்தீசுகர் மாநிலத்தில் கூறப்படும் தோலா மாரு கதை இராசத்தான் மாநிலத்தின் தோலா மாரு கதைக்கு முற்றிலும் மாறுபட்டதாகும்.
# தோலா மாரு

## இலக்கியம்

தோலா மாரு கதை நாட்டுப்புற மற்றும் வாய்வழி மரபுகளில் ஆழமாக வேரூன்றியுள்ளது. கதை தொடர்பான படைப்புகள் உரைநடை மற்றும் கவிதை மற்றும் கலப்பு வடிவத்திலும் கிடைக்கின்றன. 1617ஆம் ஆண்டில் சைனத் துறவி குசல்லாப் இசையமைத்த 'தோலா மரு ரி சௌபாய்' என்ற புத்தகத்தில் அவர் இக்கதை மிகவும் பழைமையானது என்று எழுதுகிறார். 1473இல் எழுதப்பட்ட சில கையெழுத்துப் பிரதிகளும் கதையைப் பற்றி விவரிக்கின்றன. 'தோலா மரு ரா தோஹா' என்பது காசி நகரி பிரச்சாரினி சபாவின் திருத்தப்பட்ட உரையாகும்.
# தோலா மாரு

## ராஜஸ்தானி பதிப்பு

இது நர்வார் இளவரசர் தோலா மற்றும் பூகல் இளவரசி மாரு ஆகியோரின் காதல் கதையாகும். இவர்களுக்கு குழந்தை பருவத்திலேயே திருமணம் செய்து வைக்கப்பட்டது. பின்னர் தோலாவின் தந்தை, மன்னர் நலன் என்பவர் இறந்து போனார். தோலா தனக்கு மாருவுடன் நடந்த திருமணத்தை மறந்து மீண்டும் மல்வானி என்பவரை மணந்தார். மாரு தோலாவிற்கு பல செய்திகளை அனுப்பினார். ஆனால் அனைத்தும் மல்வானியால் தடுக்கப்பட்டன.  
பூகலைச் சேர்ந்த நாட்டுப்புற பாடகர்கள் குழு நர்வாருக்குச் சென்று தோலாவிடம் அவரது முதல் மனைவி மருவைப் பற்றி கூறினார். மனம் வருந்திய தோலா ஒரு மருவைச் சந்திக்க ஆபத்தான பயணத்தை மேற்கொண்டார். பல தடைகளை எதிர்கொண்டார். மேலும் அவரது இரண்டாவது மனைவி மல்வானி அவர் செல்வதைத் தடுக்க முயன்றார். பின்னர் ஒருவழியாக அவர் பூகலுக்கு வந்தார், தோலாவும் மருவும் கடைசியில் ஒன்றுபட்டனர்.  
நாடு திரும்பும் பயணத்தில், மரு ஒரு பாம்பால் கடிக்கப்படுகிறார். துக்கத்தில் தோலா எரித்துக்கொள்ள முடிவு செய்கிறார். ஆனால் அவர் ஒரு யோகி மற்றும் யோகினியால் காப்பாற்றப்படுகிறார். அவர்கள் மருவை மீண்டும் உயிர்ப்பிக்க முடியும் என்று கூறினார். அவர்கள் தங்கள் இசைக்கருவிகளை வாசித்து மருவை மீண்டும் உயிர்ப்பித்தனர். உமர் சுமர் என்பவர் தோலாவைக் கொல்ல முயன்றார். ஆனால் அவர்கள் அங்கிருந்து தப்பித்து அற்புதமான பறக்கும் ஒட்டகத்தின் மீது சவாரி செய்தனர். பின்னர் மல்வானியுடன் இந்த இணை மகிழ்ச்சியுடன் வாழ்ந்தது.
# தோலா மாரு

## சத்தீசுகர் பதிப்பு

சத்தீசுகர் பதிப்பில் , தோலா, மன்னர் நலன் மற்றும் தாய் தமந்தியின் மகனாவார். தனது முந்தைய பிறப்பில் ஒரு அழகான இளைஞனான தோலா, சத்தீசுகரியில் 'காரி' என்ற கிராமக் குளத்தில் தூண்டிலில் மீன் பிடித்துக் கொண்டிருந்தான். ரேவா, என்ற ஒரு அழகிய பெண், தனது முந்தைய பிறப்பில் கிராமத்தில் ஏதோ ஒரு குடும்பத்தின் மருமகளாக இருந்தாள். தோலா தன்னிடம் ஒரு வார்த்தையாவது பேசுவான் என்று எதிர்பார்த்து ஏழு முறை தண்ணீர் எடுக்க வருகிறார். தனது காதலை தோலாவிடம் கூறுகிறாள். தோலா தனக்கு வீட்டில் ஒரு மனைவி இருப்பதாகக் கூறி இவளது காதலை மறுத்து விடுகிறான்.  
இதனால் மனமுடைந்த ரேவா கிணற்றில் குதித்து தற்கொலை செய்து கொள்கிறாள். அவளுடைய ஆத்மா சொர்க்கத்தை அடையும் போது, கடவுளால் எதிர்கொள்கிறாள். தோலாவால் நிராகரிக்கப்பட்ட கதையை அவள் விவரிக்கிறாள். அவளுக்கு என்ன வேண்டும் என்று கடவுள் கேட்டார். தோலா தனது கணவராக இருக்க விரும்புவதாக ரேவா பதிலளித்தார். தோலா மருவின் கணவராக இருப்பதாக கடவுள் கூறி 12 ஆண்டுகள் அவளது கணவராகக் கொள்ள கடவுள் வரமளித்தார். தோலா, மரு மற்றும் ரேவா ஆகியோரின் பிறப்புக்குப் பின் கதை மாறுகிறது. அங்கு தோலாவும் மருவும் குழந்தை பருவத்தில் திருமணம் செய்து கொண்டனர்.  
இவ்வாறு கதை தொடர்கிறது .....
# தோலா மாரு

## நாட்டுப்புற நாடகம்

ராஜஸ்தானிய நாட்டுப்புற நாடகங்களில் தோலா-மரு பாரம்பரியத்தின் புகழ் மிகவும் அதிகமாக காணப்படுகிறது. ராஜஸ்தானின் ' கியாலின் ' நாட்டுப்புற அரங்கம் இந்த பிராந்தியத்தில் கலைகளின் மிகக் குறைந்த ஆராய்ச்சி பகுதிகளில் ஒன்றாகும்.
# பாகுரும்பா

**பாகுரும்பா** (போடோ:|बागुरुम्बा}) என்பது வட கிழக்கு இந்தியாவில் அசாம் மாநிலத்தில் வசிக்கும் பழங்குடி மக்களான போடோ மக்களின் பாரம்பரிய நடனம் ஆகும். இது ஒரு பாரம்பரிய நடனம், இது பாரம்பரியமாக ஒரு தலைமுறையிடம் இருந்து மற்றொரு தலைமுறையினருக்கு இயல்பாக கடத்தப்படுகிறது. போடோ பெண்கள் வண்ணமயமான பாகுரும்பா நடனத்தை நிகழ்த்துகிறார்கள். பாகுரும்பா நடனம் போடோ மக்களின் பாரம்பரிய நடனமாக ஏற்றுக்கொள்ளப்படுகிறது. ஆனால் வேறு சில முக்கியமான நடனங்களும் போடோ மக்களிடம் உள்ளன.
# மேற்கு ராணியின் தாய்

பல்வேறு உள்ளூர் பெயர்களால் அறியப்பட்ட **மேற்கு ராணியின் தாய்,** சீன மதம் மற்றும் புராணங்களில் ஒரு தெய்வம், அண்டை ஆசிய நாடுகளிலும் வழிபடுகிறார், மேலும் பண்டைய காலங்களிலிருந்து சான்றளிக்கப்பட்டவர். அவர் பற்றிய முதல் வரலாற்று தகவல்களை கி.மு பதினைந்தாம் நூற்றாண்டின் ஒராக்கிள் எலும்பு கல்வெட்டுகளில் காணலாம், அது ஒரு "மேற்கத்திய தாய்" தியாகங்களை பதிவு செய்கிறது. இந்த கல்வெட்டுகள் ஒழுங்கமைக்கப்பட்ட தாவோயிசத்திற்கு முந்தியவை என்பதை விளக்கினாலும், அவள் பெரும்பாலும் தாவோயிசத்துடன் தொடர்புடையவள். அவளுடைய பெயரிலிருந்து மட்டும் அவளுடைய மிக முக்கியமான பண்புகள் சில வெளிப்படுத்தப்படுகின்றன: அவள் அரச, பெண், மேற்குடன் தொடர்புடையவள். மேற்கு ராணி அம்மா, அத்துடன் அவள் செழிப்பு, வாழ்நாள் வழங்கி விட்டதாகவும் நித்திய பேரின்பம் இரண்டாவது நூற்றாண்டு காலத்தில் நடந்தது சீனா வடக்கு மற்றும் மேற்குப் பகுதிகளில் முடிந்தது போது நம்பிக்கைகள் பிரபலத் சில்க் சாலை திறக்கப்பட்டதால் நன்கு அறியப்பட்டவராக இருங்கள்.  
.  
சுவரோவியம், இடமிருந்து முதல் உருவம் ஹ்சிவாங்மு. ]]
ஓவியமான "மேற்கின் ராணி அம்மாவின் பீச் விழா". ]]  
கிமு மூன்றாம் நூற்றாண்டு கிளாசிக் *ஸ்டாட் கிராஃப்ட்*, ஜுன் குவாங் எழுதியது, "யு மேற்கு மேற்கின் ராணி தாயுடன் படித்தார்" என்று எழுதினார். இந்த பத்தியில் சியா வம்சத்தின் புகழ்பெற்ற நிறுவனர் யூ தி கிரேட் குறிக்கிறது, மேலும் மேற்கின் ராணி தாய் யூவின் ஆசிரியராக இருந்தார் என்று கூறுகிறார். அவர் யூவுக்கு நியாயத்தன்மையையும், ஆட்சி செய்வதற்கான உரிமையையும், ஆட்சி செய்வதற்குத் தேவையான நுட்பங்களையும் வழங்குகிறார் என்று நம்பப்படுகிறது. அவள் சீன சிந்தனைகளில் நம்பிக்கை ஆசிரியர் தானாக பணி மூப்பு மற்றும் ஞானம் உள்ள மாணவர் விஞ்சும் என்பதால் யூ, அவரது மகத்தான சக்தி கொடுக்கிறது கற்று என்ற உண்மையை.
# பசியுள்ள பேய்

**பசியுள்ள பேய்** என்னும் கருத்து சீனர்களின் புத்த சமய வியட்நாமிய பாரம்பரிய மதம் சார்ந்தாகும். இது விலங்கு வழியில் தீவிர உணர்ச்சி தேவைகளால் இயக்கப்படும் மனிதர்களைக் குறிக்கும்.புத்த சமயத்தத்தில் ப்ரீட்டா என்ற வார்த்தையின் சீன மற்றும் வியட்நாமிய மொழிபெயர்ப்புகள் உள்ளன. சீன புத்தம், வியட்நாமிய புத்தம் மற்றும் தாவோயிசம் மற்றும் சீன நாட்டுப்புற மதம் மற்றும் வியட்நாமிய நாட்டுப்புற மதம் ஆகியவற்றில் "பசி பேய்கள்" ஒரு பங்கைக் கொண்டுள்ளன. இந்த சொல் "பேய்" என்பதை கெடுதலுக்கான பொதுவான வார்த்தையுடன் குழப்பமடையக்கூடாது,(அதாவது இறந்த மூதாதையரின் எஞ்சிய ஆவி). எல்லா மக்களும் இறக்கும் போது இதுபோன்ற வழக்கமான பேயாக மாறுகிறார்கள், பின்னர் மெதுவாக பலவீனமடைந்து இரண்டாவது முறையாக இறந்துவிடுவார்கள் என்பது புரிதல்.
# மூகாம்பிகை

**மூகாம்பிகை** என்பது இந்து தெய்வம், ஆதி சக்தியை பிரதிநிதித்துவப்படுத்தும் தெய்வம் ஆகும். இவர் சக்தி அல்லது பார்வதி என்று அழைக்கப்படுகிறார். முழு பிரபஞ்சத்தையும் உருவாக்கியவர், பாதுகாப்பவர் மற்றும் அழிப்பவர் ஆதிசக்தி. அவள் பெரும்பாலும் மூன்று கண்கள் மற்றும் நான்கு கைகளால் ஒரு தெய்வீக வட்டு மற்றும் சங்குடன் சித்தரிக்கப்படுகிறாள். இந்தியாவில் உள்ள கர்நாடகம், கேரளம் மற்றும் தமிழ்நாடு ஆகிய மாநிலங்களில் **அம்மா** அல்லது **தாய்** என்று பரவலாக அறியப்பட்டு வருகின்றாள். இந்த தெய்வத்தின் மிகவும் பிரபலமான ஆலயம் கரையோர கர்நாடகாவின் உடுப்பி மாவட்டத்தில் கொல்லூர் கிராமத்தில் அமைந்துள்ள மூகாம்பிகை கோயில் ஆகும்.
# ஸ்ரீஜயா நாயா்

**ஸ்ரீஜயா நாயர்** ஒரு இந்திய திரைப்பட நடிகையும் நடனக் கலைஞரும் ஆவார்.. 1990 களில் மலையாளத் திரையுலகில் பணியாற்றிய இவர் திருமணத்திற்குப் பிறகு 2014 இல் மீண்டும் நடிப்புக்குத் திரும்பினார். அவர் ஒரு தொழில்முறை நடனக் கலைஞர் ஆவார். மற்றும் பெங்களூரில் ஸ்ரீஜயாவின் என்கிற நடனப் பள்ளியை நடத்துகிறார்.
# ஸ்ரீஜயா நாயா்

## ஆரம்ப கால வாழ்க்கை

ஸ்ரீஜயா இந்தியாவின் கேரளாவின் கோத்தமங்கலம் பகுதியைச் சேர்ந்தவர். கலாமண்டலம் சுமதி மற்றும் கலாமண்டலம் சரஸ்வதி ஆகிய ஆசிரியர்களின் கீழ் ஐந்து வயதிலிருந்தே அவர் நடனத்தைக் கற்கத் தொடங்கினார். கேரள கலாமண்டலத்தில் சேர்ந்த அவர் பரதநாட்டியம், மோகினியாட்டம், குச்சிபுடி ஆகிய இடங்களில் வகுப்புகள் எடுத்தார். பின்னர் ஆசிரியர் சித்ரா சந்திரசேகர் தசரதியின் கீழ் பயிற்சியைத் தொடங்கினார்.
# ஸ்ரீஜயா நாயா்

## தொழில்

1992 ஆம் ஆண்டில் *கமலடலம்* என்ற மலையாள நாடகத் திரைப்படத்தில் அறிமுகமானார். 1998 ஆம் ஆண்டில், *சம்மர் இன் பெத்லகேமில்* நகைச்சுவை நாடகத்தில் நடித்தார். திருமணத்திற்குப் பிறகு ஓய்வு எடுத்துக்கொண்டார்.  
ஸ்ரீஜயா தொழிலதிபர் மதன் நாயரை மணந்தார், தம்பதியருக்கு மைதிலி என்ற மகள் உள்ளார். திருமணத்திற்குப் பிறகு அவர்கள் கோழிக்கோடுக்கும் பின்னர் பெங்களூர் மற்றும் கனடாவுக்கும் சென்றனர். பின்னர் திரும்பி பெங்களூரில் குடியேறினார். ஸ்ரீஜயா பெங்களூரில் ஸ்ரீஜயாவின் ஸ்கூல் ஆஃப் கிளாசிக்கல் டான்ஸ் என்ற நடனப் பள்ளியை நடத்துகிறார், இது நகரத்தில் ஐந்து கிளைகளைக் கொண்டுள்ளது மற்றும் 500 க்கும் மேற்பட்ட மாணவர்களுக்கு பயிற்சி அளிக்கிறது.
# ஸ்ரீஜயா நாயா்

## திரைப்படவியல்

### படங்கள்

| 1992 | *கமலடலம்* | டான்சர், மாலவிகாவின் நண்பர் |
| --- | --- | --- |
| 1994 | *சாகரம் சாக்ஷி* | இந்தூ |
| 1994 | *விற்பனையாளர் டேனியல் மாநில உரிமம்* | பாலகோபாலனின் சகோதரி |
| 1994 | *பொந்தன் மடா* | ரேஷ்மி |
| 1995 | *ஒர்மகலுண்டயிரிக்கனம்* | அம்மு |
| 1995 | *குத்துச்சண்டை வீரர்* | ரீனா செரியன் |
| 1997 | *சூப்பர்மேன்* | நளினி |
| 1997 | *வம்சம்* | மீனு / மீனாட்சி |
| 1997 | *லேலம்* | அம்மினி |
| 1998 | *கன்மடம்* | சுமா |
| 1998 | *பெத்லகேமில் கோடை* | தேவிகா |
| 1998 | *மீனாட்சி கல்யாணம்* | லட்சுமி |
| 1998 | *அனுரககோட்டரம்* | அண்ணா |
| 1998 | *அயல் காதா எஜுதுகாயனு* | ஷோபா |
| 1998 | *ரக்தசாக்ஷிகல் சிந்தாபாத்* | அம்மினி |
| 1999 | *பாத்ரம்* | ஜெஸ்ஸி பீட்டர் |
| 1999 | *பரஸ்ஸலா பச்சன் பயன்னூர் பரமு* | மனீஷா |
| 1999 | *ஸ்டாலின் சிவதாஸ்* | இந்தூ |
| 1999 | *வீந்தம் சிலா வீட்டுகார்யங்கல்* | லிஸி |
| 2000 | *அனமுத்தத்தே அங்கலமர்* | மமதா மேனன் |
| 2000 | *அய்யப்பந்தம்மா நெய்யப்பம் சுட்டு* | சீனியர் டிஸ்ஸா |
| 2014 | *அவதாரம்* | வல்சலா ஜார்ஜ் |
| 2017 | *கவனமாக* | - |
| 2018 | *அரவிந்தந்தே அதிதிகல்* | ஜனகி சுப்பிரமண்யம் |
| 2018 | *ஒடியன்* | நன்றிமணி வரசியர் |
| *ஆயிரதில் ஓருவல்* | மஜாவில் மனோரமா | சீரியல் |  |  |
| --- | --- | --- | --- | --- |
| *வெருத அல்ல பர்யா* | மஜாவில் மனோரமா | ரியாலிட்டி டிவி |  |  |
| *வனிதா* | மஜாவில் மனோரமா |  |  |  |
| *தரபக்கிட்டு* | க um முடி டி.வி. |  |  |  |
| *அன்னியின் சமையலறை* | தன்னை | அமிர்தா டி.வி. | பேச்சு நிகழ்ச்சி | } |
# பெலவாடி மல்லம்மா

**பெலவாடி மல்லம்மா(Belawadi Mallamma)** இந்தியாவில் உள்ள கர்நாடக மாநிலத்தின் பெல்காம் மாவட்டத்தைச் சேர்ந்த வீராங்கனை ஆவார். இவர், மராட்டியர்களுக்கு எதிராகப் போராட மகளிர் இராணுவத்தை உருவாக்கிய முதல் பெண்மணி என்று கருதப்படுகிறார். இவர், 17 ஆம் நூற்றாண்டில் ஒரு பெண்கள் இராணுவத்தை கட்டமைத்து பயிற்சியளித்த இந்திய துணைக் கண்டம் வரலாற்றில் முதல் ராணி என்ற பெருமையையும் பெற்றவர் ஆவார்.
# பெலவாடி மல்லம்மா

## சுயசரிதை

அவர் சோட் கிங் மதுலிங்க நாயக்காவின் மகள் மற்றும் கிங் இஷாபிரபுவின் மனைவி. சாவித்ரிபாய் என்றும் அழைக்கப்படும் பெலவாடி மல்லம்மா , இந்து சமூகத்தின் ராணி, மராட்டிய தளபதி தாதாஜி ரகுநாத் நெட்கருடன் தனது கணவரின் ராஜ்யத்தை பாதுகாக்கும் போது போராடினார். போரில், சிவாஜியின் சிப்பாய் அவள் சவாரி செய்திருந்த குதிரையின் காலை வெட்டினான் அவள் விழுந்தாள். அவள் எழுந்து சண்டையிடத் தொடங்கியபோது, அவள் விரைந்து வந்து சிவாஜியின் படைகளால் சிறைபிடிக்கப்பட்டாள். பின்னர் அவர் சிவாஜியால் விடுவிக்கப்பட்டார். குதிரை மீது எதிரி துருப்புக்களுடன் சண்டையிட்டாள், *வீரகாச்சில்* சேலை *அணிந்தாள்* (சிப்பாயின் டக் - பின்புறத்தில் முன் *பிளவுகளின்* இறுக்கமான *டக்கிங்* ).
# திரையாட்டம்

**திரையாட்டம்** (ஆங்கிலம்:Thirayattam, மலையாளம்:തിറയാട്ടം ) என்பது இந்தியாவின் கேரள மாநிலத்தில் உள்ள தெற்கு மலபார் மண்டலத்தில் மதச்சடங்கிற்காக ஆடப்படும் ஒரு பிராந்தியக் கலை வடிவமாகும். தென்னிந்தியாவின் குறிப்பாக கேரள மாநிலத்தில் மிகவும் புகழ்பெற்ற பாரம்பரியமான ஒரு கலையாகும். இது ஒரு கலவை நடனம் ஆகும். இது நடனம், நாடகம், இசை, நையாண்டி, முக மற்றும் உடல் ஓவிய முகமூடி, தற்காப்பு கலை மற்றும் சடங்கு செயல்பாடு ஆகியவற்றின் கலவையாகும். கேரளாவின் வடக்கு மாவட்டங்களான கோழிக்கோடு மற்றும் மலப்புரம் ஆகிய மாவட்டங்களில் உள்ள கோவில் விழாக்களில் திரையாட்ட நடனம் நிகழ்த்தப்பட்டு வருகிறது. இந்த துடிப்பான கலையில் பின்பற்றப்பட்ட மரபுகள் மற்றும் பழக்கவழக்கங்கள் பண்டைய காலங்களிலிருந்தே உள்ளன. இந்த பிராந்தியத்தின் பெருவண்ணன் சமூகத்திற்கு பாரம்பரியமாக இந்த பண்டைய கலை வடிவத்தை நிகழ்த்த உரிமை உண்டு. சமீபத்திய காலங்களில், சிறுமார் மற்றும் பனன் சமூகங்களைச் சேர்ந்தவர்களும் இந்த தெய்வீக சடங்கைச் செய்கிறார்கள். இந்த கலையை செயல்படுத்தும்போது ஒவ்வொரு சமூகமும் அவற்றின் தனித்துவமான பாணி, பழக்கவழக்கங்கள் மற்றும் உடைகளைக் கொண்டுள்ளன. திரையாட்ட நடனம் ‘காவுகள்’ அல்லது புனித தோப்புகளின் முற்றத்தில் அல்லது கேரளாவின் வடக்குப் பகுதியில் உள்ள மத ஆலயங்களில் நிகழ்த்தப்படுகிறது.  
திரையாட்டம் தெய்வங்கள் மற்றும் புகழ்பெற்ற சமூக பிரமுகர்கள் உள்ளிட்ட பல்வேறு கருப்பொருள்களில் இயற்றப்பட்டுள்ளது, அதன் வீராங்கனைகள் இப்பகுதியில் பிரபலமாக உள்ளனர். பூர்வீகவாசிகள் ‘கூலம்’ அல்லது ‘மூர்த்தி’ என்று அழைக்கப்படும் தங்கள் தெய்வங்கள் மீது மிகுந்த பக்தியுடன் திரையாட்டத்தை கொண்டாடுகிறார்கள். நடனக் கலைஞர்கள் துடிப்பான தனித்துவமான உடைகள் மற்றும் ஆபரணங்களில் ‘கூலம்’ என்று மாறுவேடம் போடுகிறார்கள். ‘கூலமின் உடையில் இரண்டு முக்கிய அம்சங்கள் முகமெஜுத்து (முக ஓவியங்கள்) மற்றும் மெலேஜுத்து (உடல் ஓவியங்கள்) ஆகியவை திறமையான கைவினைஞர்களால் செய்யப்படுகின்றன. ஒப்பனை என்பது இலைகள் மற்றும் மரப்பட்டைகள் போன்ற இயற்கை பொருட்களிலிருந்து பெறப்படுகிறது அல்லது மூங்கில் மற்றும் தேங்காய் மரங்கள் முகமூடி, முடி மற்றும் தாடிகளுக்குப் பயன்படுத்தப்படுகின்றன. நிகழ்ச்சிகள் புனிதமானவை என்று நம்பப்படும் தீவிரமான ஆக்கிரமிப்பு நகர்வுகள் மற்றும் தோரணைகள் மூலம் அவர்கள் இயற்றும் ‘கூலம்’ உடன் செல்கின்றன. திரையாட்டம் நடனத்தை நிகழ்த்தும்போது நடனக் கலைஞர்களுக்கு மிகுந்த நெகிழ்வுத்தன்மை இருக்க வேண்டும். தற்காப்புக் கலைகளின் பல வடிவங்கள் இதிலிருந்து தோன்றியவை என்று சிலர் நம்புகிறார்கள். “வாள்”, “பரிச்சா” (கவசம்), “சூலம்” (திரிசூலம்), “குந்தம்” (கோளம்), “அம்பில்வில்லம்” (வில் மற்றும் அம்பு) போன்ற சில ஆயுதங்கள் பொதுவாக திரையாட்டத்தில் பயன்படுத்தப்படுகின்றன .
# திரையாட்டம்

## தோற்றம்

இந்த நடன வடிவத்தின் வரலாறு / தோற்றம் அடிப்படையில், அதிக தகவல்கள் கிடைக்கவில்லை.
# திரையாட்டம்

## ஆடைகள்

இந்த நடன வடிவத்தில் பயன்படுத்தப்படும் ஆடைகள் தியாமுக்கு ஒத்தவை, மேலும் அலீஃப் உடை, அதாவது தாஜா அடாய், தலைமுடி முட்டி அரயோடா என்றும் அழைக்கப்படுகிறது, மற்றும் பிற உடல் அலங்காரங்கள் ஆகியவை அடங்கும். கூடுதலாக, பயன்படுத்தப்படும் பல ஆடைகள் அடிப்படையில் மென்மையான தேங்காயால் ஆனவை, எனவே ஒரு திரையாட்ட நிகழ்வுக்குப் பிறகு
அவை நிராகரிக்கப்படுகின்றன. மேலும், இந்த நடனத்தில் சிறப்பாக தயாரிக்கப்பட்ட முகமூடிகள் மற்றும் கிரீடங்களும் பயன்படுத்தப்படுகின்றன.
# திரையாட்டம்

## இசை

இந்த நடன வடிவத்தில் சம்பந்தப்பட்ட இசைக்கருவிகளில் செண்டை மேளம், இலா தாளம் அதாவது ஒரு ஜோடி சிலம்பல்கள், கொம்பு, துடி, பஞ்சாயுதம் மற்றும் குஜால் ஆகியவை அடங்கும்.
# திரையாட்டம்

## பயிற்சியும் நுட்பமும்

இந்த நடன வடிவத்தில் முக்கியமாக மேளத்தின் இசையுடன் முழுமையான இணக்கத்துடன் வீரியமான உடல் அசைவுகளைப் பயன்படுத்துபவர். அதாவது செண்டை மேளம், இலாதாளம் ஆகிய இசைக்கருவிகளை பயிற்றுவிக்கும் பயிற்சி மையங்கள் / பள்ளிகளைப் பொறுத்தவரை, நாடு முழுவதும் வேறெங்கும் இல்லை, ஏனெனில் இந்த நடன வடிவம் தெற்கு மலபார் பிராந்தியத்தில் முக்கியமாக
பாரம்பரியமாக நிகழ்த்தப்பட்டு, ஒரு தலைமுறையிலிருந்து இன்னொரு தலைமுறைக்கு பயிற்றுவிக்கப்படுகிறது. இருப்பினும், அக்டோபர் 2016 இல் புதுதில்லியில் நடைபெற்ற சர்வதேச நாட்டுப்புற விழாவில் இந்த நடனம் நிகழ்த்தப்பட்டது.
# பைலா

**பைலா** (*பயிலா* என போர்த்துகீசியில் அழைக்கப்படும்) என்பதன் பொருள் இசை ஆகும். இலங்கை மற்றும் கோவா கத்தோலிக்கர்களின் பிரபலமான இந்த வகை இசையானது பல நூற்றாண்டுகளுக்கு முன்பு போர்த்துகீசிய பர்கர்கள் மற்றும் இலங்கை காஃபிர்கள் மத்தியில் தோன்றியது. இலங்கை, கோவா, மங்களூர் மற்றும் போர்ச்சுகல் ஆகிய நாடுகளில் விருந்துகள் மற்றும் திருமணங்களின் போது நடனத்துடன் பைலா பாடல்கள் இசைக்கப்படுகின்றன.  
நாட்டுப்புற கலையின் ஒரு வடிவமாக பைலா இசை இலங்கையில் பல நூற்றாண்டுகளாக பிரபலமாக உள்ளது. 1960 களின் முற்பகுதியில், இது இலங்கையின் பிரதான கலாச்சாரத்தில் நுழைந்து, முதன்மையாக காவல்துறை அதிகாரியின் பணியின் மூலம் பாடகர் வாலி பாஸ்டியன்ஸ் ஆனார். சிங்கள வரிகளுக்கு ஏற்றவாறு 6/8 " *காஃபிர்ஹினா* " தாளங்களைத் *தழுவத்* தொடங்கினார். 1970 களில் எம்.எஸ். பெர்னாண்டோ மற்றும் மேக்ஸ்வெல் மெண்டிஸ் போன்ற இசைக்கலைஞா்களால் பேய்லா இலங்கையின் பிரபலமான இசையாகவும் நன்கு அறியப்பட்ட மற்றும் மரியாதைக்குரிய பாணியாகவும் வளர உதவியது. இது முதன்மையான நடன இசையாக கருதப்படுகிறது.
# பைலா

## வரலாறு

1505ஆம் ஆண்டு அவர்கள் வந்த பிறகு, போர்த்துகீசியர்கள் சிங்களவர்களை ரோமன் கத்தோலிக்க மதத்திற்கு மாற்றத் தொடங்கினர், மசாலா மற்றும் அடிமை வர்த்தகம் மூலம் தங்கள் செல்வத்தையும் சக்தியையும் பறித்தனர். 1630 ஆம் ஆண்டிலேயே, ஆப்பிரிக்க காஃபிர்கள் இலங்கைக்கு அடிமைகளாகவோ அல்லது வீரர்களாகவோ பணியாற்ற அழைத்து வரப்பட்டனர். காஃபிர்கள் ஒரு காலத்தில் 'ஓபியத்தில் மூழ்கியவர்கள் மற்றும் பானத்துடன் புத்திசாலித்தனமானவர்கள்' என்று வர்ணிக்கப்பட்டனர். காஃபிர்ஸின் கவலையற்ற இசை என்று அழைக்கப்படும் ஆவி சிக்கோட் மற்றும் " *காஃப்ரின்ஹா* " என்ற இரண்டு இசை வடிவங்களை நகைச்சுவை மற்றும் நையாண்டி மூலம் *ஊக்குவித்தது* .  
1894 ஆம் ஆண்டில், வழக்கறிஞர் சார்லஸ் மத்தேயு பெர்னாண்டோ சிக்கோட் என்பது ஒரு "மெதுவான மற்றும் ஆடம்பரமான" இசை என்றும் அதே நேரத்தில் " *காஃப்ரின்ஹா* " "வேகமான மற்றும் அதிக ஆரவாரமான" மற்றும் "ஒரு விசித்திரமான ஜெர்கி இயக்கம் என்று எழுதியுள்ளாா். *"kafrinha" என்னும் சொல்* *"Kaf"* (கறுப்பர்கள்) மற்றும் *rinha* என்னும் வாா்த்தையிலிருந்து பிாிக்க்பப்ட்டதாகும். அதன் பொருள் "உள்ளூர் பெண்" என்பதாகும் *"* இதனால் காஃபிர்கள் மற்றும் போர்த்துகீசிய பர்கர்கள் சுதந்திரமாக கலந்தன. மேலும் சிக்கோட் மற்றும் " *காஃப்ரின்ஹா* " ஆகியவை படிப்படியாக பைலா என அறியப்பட்டன. போர்த்துகீசிய வினைச்சொல் 'பைலர்' என்பதற்கு 'நடனம்' என்று பொருள்.
# பஹவை நடனம்

**பஹவை** (*Bhavai*) என்பது இந்தியாவின், மேற்கு மாநிலமான இராஜஸ்தான் மாநில மக்களின் ஒரு வகை நடனம் ஆகும். ஆண் அல்லது பெண் நடன கலைஞர்கள் ஒன்றுக்கும் மேற்பட்ட பானைகளின் மேல் நின்று அல்லது பித்தளை குடங்களின் மேல் நின்று ஆடும் நிம்பிலி நடனம் ஒரு கால் கத்தியின் மீதும் மற்றொரு கால் பித்தளை தாலி (தட்டு) விளிம்பின் மீதும் இருக்குமாறும் நடனம் ஆடுவார்கள்.
# துர்கா அஷ்டமி

**துர்கா அஷ்டமி** அல்லது **மகா அஷ்டமி** ஐந்து நாட்கள் நீடித்த துர்கா பூஜா விழாவின் மிகவும் புனிதமான நாட்களில் ஒன்றாகும். பாரம்பரியமாக, அனைத்து இந்திய வீடுகளிலும் திருவிழா 10 நாட்கள் அனுசரிக்கப்படுகிறது, ஆனால், 'பந்தல்களில்' நடக்கும் உண்மையான பூஜை 5 நாட்களில் (சாஷ்டியில் தொடங்கி) நடைபெறுகிறது. இந்தியாவில் இந்த புனித சந்தர்ப்பத்தில் உண்ணாவிரதம் பலரால் மேற்கொள்ளப்படுகிறது. மக்களும் இந்த நாளில் ஒன்று கூடி 'கர்பா' ஆடவும் வண்ணமயமான ஆடைகளை அணியவும் செய்கிறார்கள். துர்கா தேவியின் ஆயுதங்கள் வணங்கப்படுவதால் இந்த நாள் 'அஸ்ட்ரா பூஜை' (ஆயுதங்களை வணங்குதல்) என்றும் அழைக்கப்படுகிறது. இந்த நாளில் ஆயுதங்கள் அல்லது தற்காப்புக் கலைகளைப் பயன்படுத்துவதால் இந்த நாள் விரா அஷ்டமி என்றும் அழைக்கப்படுகிறது.
# துர்கா அஷ்டமி

## விளக்கம்

நவராத்திரி அல்லது துர்கா பூஜை கொண்டாட்டங்களின் எட்டாவது நாள் துர்காஷ்டமி அல்லது துர்கா அஷ்டமி என்று அழைக்கப்படுகிறது. இது மகாஷ்டமி என்றும் அழைக்கப்படுகிறது, மேலும் இது இந்து மதத்தின்படி மிகவும் புனிதமான நாளாகும். இது இந்து நாட்காட்டியின்படி அஸ்வினா மாதத்தின் பிரகாசமான சந்திர பதினைந்து அஷ்டமி திதியில் விழுகிறது.  
இது சில பிராந்தியங்களில் நம்பப்படுகிறது, சாமுண்டா தேவி இந்த நாளில் அன்னை துர்காவின் நெற்றியில் இருந்து தோன்றி சாந்தா, முண்டா மற்றும் ரக்தாபிஜா (மகிஷாசுராவின் கூட்டாளிகளாக இருந்த பேய்கள்) ஆகியவற்றை அழித்துவிட்டார். மகாஷ்டமியில் துர்கா பூஜை சடங்குகளின் போது 64 யோகினிகள் மற்றும் அஷ்ட சக்தி அல்லது மெட்ரிகாக்கள் (துர்கா தேவியின் எட்டு மூர்க்க வடிவம்) வழிபடப்படுகின்றன. அஷ்ட சக்திகள் என்றும் எட்டு சக்திகள் என்றும் அழைக்கப்படும் இந்தியாவின் வெவ்வேறு பகுதிகளில் வித்தியாசமாக விளக்கப்படுகிறது. ஆனால் இறுதியில், எட்டு தெய்வங்களும் சக்தியின் அவதாரங்கள். அவை ஒரே சக்திவாய்ந்த தெய்வீக பெண்பால், வெவ்வேறு ஆற்றல்களைக் குறிக்கும்.  
துர்கா பூஜையின் போது வழிபடும் அஷ்ட சக்தி பிராமணி, மகேஸ்வரி, கௌமாரி, வைஷ்ணவி, வராஹி, நரசிங்கி, இந்திராணி மற்றும் சாமுண்டா.
# துர்கா அஷ்டமி

## பாரம்பரியம்

துர்கா அஷ்டமியுடன் தொடர்புடைய ஒரு பாரம்பரியம் வட இந்தியாவில் தோன்றியது. இளம், திருமணமாகாத சிறுமிகளின் ஒரு குழு (ஐந்து அல்லது ஏழு பேர் கொண்ட குழு) அவர்களை கௌரவிப்பதற்காக வீட்டிற்கு அழைக்கப்படுகிறது. இந்த இளம் பெண்கள் (கன்னியாகா) ஒவ்வொருவரும் பூமியில் துர்காவின் சக்தியை (ஆற்றலை) பிரதிநிதித்துவப்படுத்துகிறார்கள் என்ற நம்பிக்கையின் அடிப்படையில் இந்த பாரம்பரியம் அமைந்துள்ளது. சிறுமிகளின் குழு கால்களை கழுவுவதன் மூலம் வரவேற்கப்படுகிறது (ஒருவரை வரவேற்க இந்தியாவில் ஒரு பொதுவான சடங்கு), அவர்களை வீட்டிற்கு வரவேற்பது, பின்னர் சடங்குகள் அலதி மற்றும் பூஜை என செய்யப்படுகின்றன. சடங்குகளுக்குப் பிறகு சிறுமிகளுக்கு இனிப்புகள் மற்றும் உணவுகள் வழங்கப்பட்டு சிறிய பரிசுகளுடன் கௌரவிக்கப்படுகின்றன.
# ஊர்மிளா உன்னி

**ஊர்மிளா உன்னி** (*Urmila Unni*) ஓர் பாரம்பரிய நடனக் கலைஞரும், மலையாள நடிகையும் ஆவார். இவரின் மகள் உத்தரா உன்னி இவரும் ஒரு நடிகை ஆவார். இவர் பல மலையாள படங்களில் நடித்துள்ளார்.மேலும் தமிழ் மற்றும் இந்தி படங்களிலும் நடித்துள்ளார்.
# ஊர்மிளா உன்னி

## சொந்த வாழ்க்கை

திருவல்லா , நெடும்புரம் அரண்மனையில் கே. சி. அனுஜன்ராஜா கோட்டக்கல் கோவிலகம் மற்றும் நெடுபுரம் கொட்டாரத்தில் மனோரமா ஆகியோருக்கு மகளாக 1962 ஜூன் 14 இல் ஒரு அரச குடும்பத்தில் பிறந்தார். இவரது ஆரம்பக் கல்வி திருச்சூர் குழந்தை இயேசு ஆங்கிலப் பள்ளியிலிருந்தது. பின்னர் ,திருச்சூர் சிறீ கேரள வர்மா கல்லூரியில் பட்டம் பெற்றார். இவர் மோகினியாட்டம், பரதநாட்டியம், கதகளி, வீணை ஆகியவற்றைக் கற்றுக்கொண்டார். இவர் ஒரு ஓவியரும் ஆவார்.  
இவர் அங்காரத் ராமனுன்னி என்பவரை மணந்தார். நடிகையும் நடனக் கலைஞருமான உத்தரா உன்னி இவர்களது மகளாவார். தற்போது இவர்கள் எர்ணாகுளத்தில் உள்ள கடவந்த்ராவில் வசிக்கின்றனர். இவர்கள் பகுரைனில் "*அங்கோபங்கா*" என்ற நடனப் பள்ளியைத் தொடங்கியுள்ளனர். நடிகை சம்யுக்தா வர்மா இவரது மருமகள் ஆவார். ஊர்மிளா சினிமா கதை, பாஞ்சாலிகா போன்ற பத்திரிக்கையின் ஆசிரியராகவும் உள்ளார்.
# சுபாஷ் கக்

**சுபாஷ் கக்** (Subhash Kak) (மார்ச் 26, 1947 இல் காஷ்மீரில் பிறந்தார்) ஒரு இந்திய அமெரிக்க கணினி விஞ்ஞானி, பேராசிரியர், அறிஞர் மற்றும் எழுத்தாளர்.  
அறிவியல், கணினி அறிவியல், வரலாறு, தத்துவம் மற்றும் கணிதம் குறித்து எழுதியுள்ளார்.  
ஓக்லஹோமா மாநில பல்கலைக்கழகத்தில் கணினி அறிவியல் துறையின் ரீஜண்ட்ஸ் பேராசிரியராகவும், ஜவஹர்லால் நேரு பல்கலைக்கழகத்தில் கெளரவ வருகை பொறியியல் பேராசிரியராகவும் உள்ளார்.  
சுபாஷ் காக், அரசு கால்நடை மருத்துவர் ராம்நாத் காக் மற்றும் ஸ்ரீநகரில் சரோஜினி காக் ஆகியோருக்குப் பிறந்தார். இவரது சகோதரர் கணினி விஞ்ஞானி அவினாஷ் கக் மற்றும் சகோதரி இலக்கிய கோட்பாட்டாளர் ஜெய்ஸ்ரீ ஒடின் ஆவார்.  
ஸ்ரீநகர் பிராந்திய பொறியியல் கல்லூரி (தற்போது தேசிய தொழில்நுட்ப நிறுவனம், ஸ்ரீநகர்) மற்றும் பி.எச்.டி. 1970 இல் டெல்லி இந்திய தொழில்நுட்ப நிறுவனத்திலிருந்து.  
1975-1976 காலப்பகுதியில், அவர் லண்டனின் இம்பீரியல் கல்லூரியில் வருகை தரும் ஆசிரியராகவும், முர்ரே ஹில்லில் உள்ள பெல் ஆய்வகங்களில் விருந்தினர் ஆராய்ச்சியாளராகவும் இருந்தார். 1977 ஆம் ஆண்டில், பம்பாயின் டாடா இன்ஸ்டிடியூட் ஆப் ஃபண்டமெண்டல் ரிசர்ச்சில் வருகை தரும் ஆராய்ச்சியாளராக இருந்தார். 1979 ஆம் ஆண்டில், அவர் லூசியானா மாநில பல்கலைக்கழகத்தில், பேடன் ரூஜ் நிறுவனத்தில் சேர்ந்தார், அங்கு அவர் டொனால்ட் சி. மற்றும் எலைன் டி. டெலூன் மின் மற்றும் கணினி பொறியியல் பேராசிரியர். 2007 இல், ஓக்லஹோமா மாநில பல்கலைக்கழகத்தில் கணினி அறிவியல் துறையில் சேர்ந்தார்.  
காக் அறிவியலின் வரலாறு, அறிவியலின் தத்துவம் மற்றும் கணித வரலாறு குறித்து வெளியிட்டுள்ளார்.  
செரில் ஃப்ரிகாசோ மற்றும் ஸ்டான்லி கிரிப்னர் ஆகியோரால் திருத்தப்பட்ட நியூரோ குவாண்டாலஜி இதழில் குவாண்டம் கற்றலின் முன்னோடிகளில் ஒருவராக அவர் இடம்பெற்றார். காக் ஒரு திறமையான மூன்று-அடுக்கு ஊட்ட-முன்னோக்கி நரம்பியல் நெட்வொர்க் கட்டமைப்பை முன்மொழிந்தார், மேலும் அதைப் பயிற்றுவிப்பதற்காக நான்கு மூலையில் வகைப்பாடு வழிமுறைகளை உருவாக்கினார். அளவிடக்கூடிய சிக்கல்களுக்காக விமர்சிக்கப்பட்ட போதிலும்; இது மின்னணு வன்பொருள் சமூகத்தில் கவனத்தை ஈர்த்தது. செயற்கை நுண்ணறிவுக்கு வரம்புகள் உள்ளன என்றும் அது உயிரியல் சமத்திற்கு சமமாக இருக்க முடியாது என்றும் காக் வாதிட்டார்.  
கக் ஓக்லஹோமா மாநில பல்கலைக்கழகத்தில் கணினி அறிவியல் துறையின் ரீஜண்ட்ஸ் பேராசிரியராகவும், ஜவஹர்லால் நேரு பல்கலைக்கழகத்தில் பொறியியல் பேராசிரியராகவும் உள்ளார்.
# சுபாஷ் கக்

## துணை நூல்கள்

- *India at Century's End*, South Asia Books / Voice of India, (1994) ISBN 81-85990-14-X
- Georg Feuerstein, Subhash Kak, David Frawley, *In Search of the Cradle of Civilization*, Ill: Quest Books, (1995, 2001) ISBN 0-8356-0741-0.
- *The Astronomical Code of the Rigveda* (Third Edition) Aditya Prakashan (2016), ISBN 978-8177421590
- *Computing Science in Ancient India*; Munshiram Manoharlal Publishers Pvt. Ltd (2001)
- *The Wishing Tree: Presence and Promise of India* (Third Edition) Aditya Prakashan (2015), ISBN 978-8177421538
- *The Asvamedha: The Rite and Its Logic*, Motilal Banarsidass Publishers, (2002) ISBN 81-208-1877-6  
- *The Nature of Physical Reality*, Peter Lang Pub Inc, 1986, ISBN 0-8204-0310-5; Third Edition, Mount Meru Publishing, Mississauga, Ontario, 2016, ISBN 978-1-988207-08-7
- *Mind and Self* (2016), Mount Meru Publishing, Mississauga, Ontario, ISBN 978-1-988207-06-3
- *The Gods Within: Mind, Consciousness and the Vedic Tradition*, Munshiram Manoharlal Publishers Pvt. Ltd (2002) ISBN 81-215-1063-5
- *The Architecture of Knowledge: Quantum Mechanics, Neuroscience, Computers and Consciousness*, Motilal Banarsidass, 2004, ISBN 81-87586-12-5
- "Recursionism and Reality: Representing and Understanding the World" , 2005.
- *Consciousness and the universe : quantum physics, evolution, brain & mind*, Cosmology Science Publishers, 2011. (with Roger Penrose and Stuart Hameroff) ISBN 9780982955208, ISBN 0982955200
- Quantum Physics of Consciousness, edited by S Kak
- How Consciousness Became the Universe: Quantum Physics, Cosmology, Relativity, Evolution, Neuroscience, Parallel Universes (edited by D. Chopra)
- Quantum Physics of Time:: Cosmology, Brain, Mind, and Time Travel ed by Deepak Chopra
- Matter and Mind: The Vaiśeṣika Sūtra of Kaṇāda  
- The Circle of Memory: An Autobiography  
- *The Prajna Sutra: Aphorisms of Intuition*, DK Printworld, 2007. ISBN 81-246-0410-X
- The Secrets of Ishbar
- *The Conductor of the Dead*, Writers Workshop (1973) ASIN: B0007AGFHA
- *The London Bridge*, Writers Workshop, Kolkata, 1977.
- *The secrets of Ishbar: Poems on Kashmir and other landscapes*, Vitasta (1996) ISBN 81-86588-02-7
- "Ek Taal, Ek Darpan" (Hindi), Raka, Allahabad, 1999.
- "The Chinar Garden", 2002.
- "Mitti ka Anuraag" (Hindi), 2007.  
-
-
-
- http://adsabs.harvard.edu/full/1995QJRAS..36..385K Title: The Astronomy of the Age of Geometric Altars
# மைதிலி குமார்

**மைதிலி குமார்** ஒரு நடனக்கலைஞகர், ஆசிரியர், மற்றும் நடன இயக்குநர். அவர் இந்திய பாரம்பரிய நடனமான **பரதநாட்டியம், குச்சிப்புடி**, மற்றும் **ஒடிஸி** பாணிகளை நிகழ்த்திகிறார் .சான் ஜோஸின் **அபிநயா** நடன நிறுவனத்தின் நிறுவனர் மற்றும் அவர் **கலிஃபோர்னியா** பல்கலைக்கழகத்தில் நடனத்தில் விரிவுரையாளராக உள்ளார்.
# சந்தோசி மாதா

**சந்தோசி மாதா** (santosi mata) என்பவர் இந்திய பெண் கடவுள்களில் ஒருவர் ஆவார். சந்தோசி மாதா என்பதற்கு, 'சந்தோசத்தின் கடவுள்' அல்லது 'திருப்தியின் கடவுள்' என்பதாகப் பொருள்.
சந்தோசி மாதா 1960களில் இருந்து பெண் தெய்வமாகக் கருதப்பட்டு வருகிறார். இவரை தென்னிந்தியர்களைக் காட்டிலும் வட இந்தியர்களே அதிகமாக வணங்கி வருகின்றனர். பெண்கள் வருடத்தில் பதினாறு (16) வெள்ளிக் கிழமைகள் விரதம் இருந்து தங்களது பக்தியை வெளிப்படுத்துவர். இந்த விரதம் வட இந்தியாவில் மிகவும் பிரபலமானதாகக் கருதப்படுகிறது.
# பழையனூர் நீலி அம்மன்

**நீலி அம்மன்** அல்லது **பழையனூர் நீலி அம்மன்** என்பது ஒரு தமிழ் நாட்டார் தெய்வம் ஆகும். இந்த தெய்வத்தை தென்தமிழ் நாட்டில் இசக்கி அம்மன் என்ற பெயரில் வழிபடப்படுவதாக கருதப்படுகிறது. இத்தெய்வத்திற்கான கோயில் இந்திய மாநிலமான தமிழ்நாட்டின், திருவள்ளூர் மாவட்டம், திருவாலங்காட்டில் உள்ளது.
# பழையனூர் நீலி அம்மன்

## வழிபாடு

வாக்குத் தவறாத இந்த 70 வேளாளர்களும் திருவாலங்காட்டில் தீக்குளித்த இடத்தில் ஒரு மண்டபம் கட்டப்பட்டு அவர்கள் தீகுளிக்கும் சிற்பமும் வைக்கப்பட்டுள்ளது. மன உறுதியுடன் மறு பிறப்பு வரை போராடி தன் கணவனை கொன்று பழிதீர்த்த நீலிக்கு திருவாலங்காட்டில் ஒரு சிறிய கோயில் அமைக்கப்பட்டுள்ளது. பழையனூர் நீலியை வழிபடும் பெண்கள் மனதைரியத்தையும், கணவனின் கொடுமைகளில் இருந்தும் விடுபடலாம் என்ற நம்பிக்கை உள்ளது.
# பழையனூர் நீலி அம்மன்

## சிலை

கையில் குழந்தையுடன் கூடிய நீலி அம்மன் சிலை ஒன்று நாகர்கோவில், பத்மநாபபுரம் அரண்மனை அருங்காட்சியகத்தில் உள்ளது.
# கேப்ரியல் பேப்பில்லான்

**கேப்ரியல் பேப்பில்லான்** என்று தொழில் ரீதியாக அறியப்படும் கேப்ரியல் ஸ்ட்ராஸ்ஃபீல்ட்,விருது பெற்ற கெனடிய இசைக்கலைஞர் மற்றும் ஹாலிஃபாக்ஸை அடிப்படையாகக் கொண்ட பாடல் எழுத்தாளர் ஆவார்.
# கேப்ரியல் பேப்பில்லான்

## வாழ்க்கை வரலாறு

2015ம் ஆண்டில் அவர் தனது ஐந்தாவது ஆல்பமான 'தி டெம்பெஸ்ட் ஆஃப் ஓல்ட்' ஐ வெளியிட்டார்.இது கனேடிய தேசிய வளாக வானொலி,சிபிசி வானொலி 2 மற்றும் சர்வதேச ஐட்யூன்ஸ் பாடகர்கள்-பாடலாசிரியர்களின் தரவரிசையில் பட்டியலிடப்பட்டது.ஆண்டின் சிறந்த பதிவான இது *<nowiki/>'நோவா ஸ்கோடியா*<nowiki/>' விருதை வென்றது.மேலும் அவர் மூத்த இசை மேலாளர் *பீட்டர்* *ஜென்னருடன்* பணிபுரிய தொடங்கினார்.அவர் தனது ஆறாவது ஆல்பமான *<nowiki/>'கீப் தி ஃபயர்*' ஐ வெளியிட்டார்.இந்த ஆல்பம் நான்கு இசை நோவா ஸ்கோடியா விருதுகள் மற்றும் கனடிய நாட்டுப்புற இசை விருதுக்கு பரிந்துரைக்கப்பட்டது.பாப்பில்லோனின் ஏலாவது ஆல்பமான *<nowiki/>'ஸவ்ட்(shout)*<nowiki/>' 2019ல் வெளியிடப்பட்டது.  
பாப்பில்லோனின் ஆல்பங்களின் பாடல்கள் கனடா,அமெரிக்கா,ஆஸ்திரேலியாவில் பல்வேறு திரைப்படங்கள் மற்றும் தொலைக்காட்சி நிகழ்ச்சிக்களில் வெளிவந்துள்ளன.  
கனேடிய ப்ராட்காஸ்டிங் கார்ப்பரேசன் 'கியு'வின் தொகுப்பாளரான *டாம்பவர்* ,"பாப்பிலோனை நாட்டின் மிகச்சிறந்த எழுத்தாளர்களுள் ஒருவர்" என்று அழைத்தார்.  
**படைப்புகள்:**  
| 2001 | *Songs For a Rainy Day* | Little Bug Records |  |
| --- | --- | --- | --- |
| 2010 | *The Wanderer* | Little Bug Records |  |
| 2011 | *The Currency of Poetry* | Little Bug Records |  |
| 2012 | *Little Bug* | Little Bug Records |  |
| 2015 | *The Tempest of Old* | Little Bug Records |  |
| 2017 | *Keep the Fire* | The state51 Conspiracy |  |
| 2019 | *Shout* | The state51 Cons | } |
# வார்ப்புரு:இலங்கை தேர்தல் மாவட்ட அடிப்படையில் இட ஒதுக்கீடு, 2020

| மாகாணம் | தேர்தல் மாவட்டம் | ஒதுக்கப்பட்ட
இடங்கள் |
| --- | --- | --- |
| வடக்கு | யாழ்ப்பாணம்
வன்னி | 07
06 |
| வடமத்தி | அனுராதபுரம்
பொலன்னறுவை | 09
05 |
| வடமேல் | குருநாகல்
புத்தளம் | 15
08 |
| கிழக்கு | மட்டக்களப்பு
அம்பாறை (திகாமடுல்ல)  
திருகோணமலை | 05
07  
04 |
| மத்திய | கண்டி
மாத்தளை  
நுவரெலியா | 12
05  
08 |
| மேல் | கொழும்பு
கம்பகா  
களுத்துறை | 19
18  
10 |
| ஊவா | பதுளை
மொனராகலை | 09
06 |
| சப்ரகமுவ | இரத்தினபுரி
கேகாலை | 11
09 |
| தென் | காலி
மாத்தறை  
அம்பாந்தோட்டை | 09
07  
07 |
| **மொத்தம்** | **196** | }<noinclude> |  
</noinclude>
# திஷ்யரட்சா

**ராணி திஷ்யரக்ஷா** (*Tishyaraksha*, கி.மு. 3 ஆம் நூற்றாண்டு) என்பவர் மூன்றாவது **மௌரிய** பேரரசர் அசோகரின் கடைசி மனைவி ஆவார். *அசோகவதனம் நூலின்* கூற்றுப்படி, அசோகனின் மகனும், அவரின் வாரிசான குணாளனின் கண் பார்வை பறிபோக காரணமானவள்.
# திஷ்யரட்சா

## ஆரம்ப கால வாழ்க்கை

திஷியரக்ஷதா அசோகரின் பட்டத்து ராணியான ஆசந்திமித்ராவின் விருப்பமான பணிப்பெண் என்று நம்பப்படுகிறது. மேலும் இவர் தன் எஜமானி இறந்த பிறகு, இவர் பாடலிபுத்ரத்துக்குச் சென்று நடனக் கலையைக் கற்று ஒரு சிறந்த நடனக் கலைஞராக மாறி அசோகரை தனது நடனம் மற்றும் அழகால் கவர்ந்தார். பின்னர், இவர் மன்னர் அசோகருடைய காமக்கிழத்தியானார். அசோகரின் பிற்கால வாழ்க்கையில் இவர் அசோகரின் உடல்நிலையையும் கவனித்துக் கொண்டார்.
# திஷ்யரட்சா

## ஆரம்ப கால வாழ்க்கை

### குணாளன்

திஷியரக்ஷதாவுக்கும் அசோகருக்கும் இடையிலான வயது வேறுபாடு காரணமாக, இவர் அசோகரின் மகனான குணாளனை நோக்கி கவரப்பட்டார் என்றும் நம்பப்படுகிறது. இவர் தன் சிற்றன்னையாக இருப்பதால் இவரின் ஆசைக்கு குணாளன் இணங்க மறுத்தார். மேலும் திஷ்யரக்ஷாவை தனது தாயின் இடத்தில் வைத்து மதித்தார். குணாளனால் நிராகரிக்கப்பட்டதால் திஷ்யரக்தாஷ மிகுந்த ஆத்திரம் அடைந்தாள். இதனால் குணாளனை பழிவாங்க அவரை குருடாக்க முடிவு செய்தாள். குணாளனின் கண்கள் கவர்ச்சிகரமானதாகவும் அழகாகவும் இருந்தன என்றும் அவைதான் முதலில் திஷ்யரக்தாஷாவை ஈர்த்தன என்றும் நம்பப்படுகிறது.  .
# திஷ்யரட்சா

## சதி

மௌரியப் பேரரசில் சந்திரகுப்த சபையானது ராதாகுப்தர் (அப்போதைய அமைச்சர் (மகாமத்யா) தலைமையில் கூடியது. அப்போது தக்சசீலத்தில் கிளர்ச்சி உருவாகி இருந்தது. அந்தக் கிளர்ச்சியை அடக்க குணாளனை அனுப்பலாம் என்று ராதகுப்தர் தலைமையிலான சந்திரகுப்த சபை முடிவு செய்தது. இந்த சந்தர்பத்தைப் பயன்படுத்தி திஷ்யராக்ஷாதா ஒரு சதித்திட்டத்தை தீட்டினாள். அதில் குணாளனை சிக்கவைக்க முடிவு செய்தாள்.  
சதித்திட்டத்தின்படி, அசோகர் தட்சசீலத்தின் ஆளுநரிடமிருந்து மிகவும் விலைமதிப்பற்ற இரண்டு நகைகளை கோர வேண்டியிருந்தது, அவை மிகவும் அரியவை என்று நம்பப்படுகிறது. திஷ்யரக்ஷாதாவால் சூசகமான மொழியில் எழுதப்பட்ட கடிதமானது அசோகரால் அனுப்பப்பட்டது. அசோகர் கடித வரிகளில் மறைந்துள்ள சூசக பொருளைப் புரிந்து கொள்ளாமலே அதை குனாளனுக்கு அனுப்பிவிட்டார். அசோகர் மறை பொருளை அறியாமல் சாதாரணமாக அனுப்பிய கடிதமானது குணாளனை அடைந்தது. கடிதத்தைப் படித்த குணாளன் கடிதத்தில் மறைந்துள்ள சூசக பொருளை உடனடியாக புரிந்து கொண்டார். குணாளன் தனது தந்தை மீது கொண்டுள்ள அன்பு மற்றும் மகத நாடு மீதான விசுவாசம் காரணமாக, அவர் தனது கண்களை அகற்ற வேண்டிய கட்டாயத்துக்கு ஆளானார். பின்னர் அவர் தனது இரு கண்களையும் படாலிபுத்திரத்தின் உள்ள மகத அரசவைக்கு அனுப்பினார். அசோகர் தனது தவறை உணர்ந்தார், என்றாலும் அதற்குள் காலம் கடந்துவிட்டது. உடனே ராதாகுப்தர் திஷ்யரக்ஷதாவைவுக்கு மரண தண்டனை அளித்து உத்தரவிட்டார். இருப்பினும், இந்த செய்தியைக் கண்டுபிடித்துவிட்டார்கள் என்று அறிந்த பின்னர் திஷ்யரக்தாஷ தற்கொலை செய்து கொண்டாள் என்று நம்பப்படுகிறது.
# திஷ்யரட்சா

## பரவலர் பண்பாட்டில்

ஹரபிரசாத் சாஸ்திரியின் இரண்டாவது புதினமான "காஞ்சனமாலா" திஷ்யரக்ஷத்தை ஒரு முக்கிய பாத்திரத்திரமாக கொண்டுள்ளது. திஷ்யரக்ஷாவின் கதையை வங்க மொழி எழுத்தாளர் சமரேஷ் மஜும்தார் தனது "சரணகதா" புதினத்தில் கருப்பொருளாக கொண்டு எழுதியுள்ளார், இதில் அசோகரின் வாழ்க்கையை மிகவும் மாறுபட்ட ஒரு கோணத்தில் சித்தரித்துள்ளார். இதே கதையை பிரபல வங்காள நாடக ஆசிரியர் அமித் மைத்ரா 'தர்மஷோக்' என்ற பெயரில் நாடகமாக உருவாக்கினார். இந்தக் கதையைத் தழுவி தமிழில் சாரங்கதரா என்ற திரைப்படம் எடுக்கப்பட்டது.  
தமிழ் எழுத்தாளர் கு. ப. ராஜகோபாலன் திஷ்யரக்ஷத்தை ஒரு முக்கிய பாத்திரத்திரமாக கொண்டு 1940 இல் *விபரீத காதல்* என்ற சிறுகதையை எழுதினார். அதில் கு.ப.ரா இக்கதையை மாறுபட்ட கோணத்தில் எழுதினார். இப்புனைவில், அசோகனின் அன்பைப் பெறும் திஷ்யரக்ஷத்தை, ஓரு ஆண்டுக்கு அரசாளும் உரிமையைப் பெறுகிறாள். தன் இந்த அதிகாரத்தைப் பயன்படுத்தி குணாளனை அடைய விரும்புகிறாள். அதன் பொருட்டே அதிகாரத்தைக் கைப்பற்றுகிறாள். என்று போகிறது கதை.
# ஒடிசாவின் நாட்டுப்புற ஆடற்கலைகள்

#### கோடி புவா

இந்த கோடி புவா நடனத்தில் ஆண் நடனமாடுபவர்கள் பெண்கள் போல உடை அணிந்து ஆடுவார்கள். இவர்கள் பூரியிலுள்ள ராமச்சந்திரதேவா மூலம் கோயிலின் புற எல்லையில் நிறுவப்பட்ட அக்காதஸ் அல்லது உடற்பயிற்சிக் கூடத்தின் மாணவர்கள். இவர்கள் அக்கதாஸ் அமைப்பின் கிளையினர் ஆதலால் இந்த கோடி புவா நடனம் அக்கதா பிலாஸ் (அக்கதாவோடு தொடர்புடைய ஆண் மகன்கள்) என்றும் அறியப்படுகிறது. இதைப் போன்று ஆண்கள் பெண்கள் போல உடை அணிந்து கோடி புவா நடனம் ஆடுவதற்கு நியாயப் படுத்தப் படும் ஒரு காரணம், இறைவனை தொழுவதற்கு என்று பெண்கள் நடனம் ஆடுவதை விரும்பாத வைஷ்ணவ மதத்தை பின்பற்றும் சிலர் இவ்வாறு ஆண்கள் பெண்கள் போல உடை அணிந்து ஆடுவதை அறிமுகப் படுத்தினர். கோடி என்ற வார்த்தைக்கு 'ஒன்று' அல்லது 'ஒற்றை' என்றும் புவா என்பதற்கு 'ஆண் மகன்' என்றும் பொருள் படும். ஆனால் இந்த கோடி புவா நடனத்தில் நடனம் ஆடுபவர்கள் சோடியாகவே ஆடுவார்கள். இந்த நடனம் ஆடுவதற்கு ஆண் குழந்தைகள் ஆறு வயதில் தேர்ந்தெடுக்கப்பட்டு அவர்தம் பதினான்கு வயது வரை பயிற்சி எடுத்துக் கொள்வார்கள், அதன் பிறகு அவர்கள் நடனம் கற்பிக்கும் ஆசிரியர்கள் ஆகவோ அல்லது மேடை நாடகக் குழுவில் சேர்ந்து விடுவார்கள். கோடி புவா தற்போது டால்ஸ் என்று அழைக்கப் படும் தொழில் முறை நடனக் குழுவின் ஒரு அங்கமாகச் செயல் படுகிறது. இதை தலைமை தாங்கி நடத்துபவர் குரு என்று அழைக்கப் படுகிறார்.  
இந்த சிறுவர்களுக்கு இருவருட காலம் பயிற்சி அளிக்கப் படும் இந்த பயிற்சி காலத்தில் இவர்கள் இந்நடனத்தின் முழு அடிப்படை இயக்கங்களையும் பயிற்சித் திறனையும் தங்களுக்குள் ஈர்த்துக் கொண்ட பிறகு நடனத்தின் நளினமான இயக்கங்களையும் உணர்ச்சி வெளிப்பாடு மற்றும் முக பாவங்களையும் பெற்றுக் கொள்ளுவார்கள். ஒடிசாவின் மற்றொரு நடனம் ஆன மகாரி நடன கலைஞர்கள் போல் அல்லாது இவர்கள் இளம் வயதிலே நடனம் கற்றுக் கொள்ள ஆரம்பித்து விடுவதால் இவர்களின் உடல் எல்லா வித இயக்கங்களையும் அசைவுகளையும் அவற்றிற்கான பயிற்சிகளையும் எளிதாக ஏற்றுக் கொள்ளும்.  
ஒரு கோடி புவா நடனம் ஆடப்படும் போது பக்வாஜ், ஜீனி,கைதாளம் மற்றும் ஆர்மோனியம் எனும் மூன்று இசைக்குழுவினர் நடன கலைஞர்களின் நடனத்தை ஆதரிப்பதுண்டு. அந்த நடன குழுவிற்கு உபரியான ஒரு பாடகர் இருந்தாலும் நடனம் ஆடும் சிறுவர்கள் ஆடும் போது பாடிக்கொண்டே ஆடுவர்.